pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ค.ต.ป.กระทรวงดิจิทัลฯ ชุดใหม่ ประชุมนัดแรกติดตามแผนงานสำคัญในปี 2564
วันพฤหัสบดีที่ 11 มีนาคม 2564
ค.ต.ป.กระทรวงดิจิทัลฯ ชุดใหม่ ประชุมนัดแรกติดตามแผนงานสําคัญในปี 2564
ค.ต.ป.กระทรวงดิจิทัลฯ ชุดใหม่ ประชุมนัดแรกติดตามแผนงานสําคัญในปี 2564
เมื่อวันที่ 10 มีนาคม 2564 นางจีราวรรณ บุญเพิ่ม ประธานกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม (ค.ต.ป.ดศ.) ครั้งที่ 1/2564 โดยที่ประชุมพิจารณาวาระสําคัญ เรื่อง (ร่าง) รายงานความก้าวหน้าผลการตรวจสอบและประเมินผลภาคราชการ รอบ 6 เดือน ตามประเด็นการตรวจสอบ 2 ประเด็น ได้แก่ การบูรณาการรัฐบาลดิจิทัล (โครงการพัฒนาแพลตฟอร์มดิจิทัลของรัฐ กิจกรรม พัฒนาระบบคลาวด์กลางภาครัฐ หรือ Government Data Center and Cloud service : GDCC) และการบริหารจัดการทรัพยากรน้ํา (จํานวน 3 โครงการ ได้แก่ 1) โครงการปรับปรุงเครื่องเรดาร์ตรวจอากาศแบบ Dual Polarization 2) โครงการปรับปรุงระบบตรวจวัดระดับน้ําอัตโนมัติเพื่อการพยากรณ์อุตุนิยมวิทยาอุทกและเตือนภัย 3) โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอําเภอให้เป็นระบบอัตโนมัติ) เพื่อจัดส่งรายงานดังกล่าวให้สํานักงาน ก.พ.ร. ในฐานะฝ่ายเลขานุการคณะอนุกรรมการตรวจสอบและประเมินผลภาคราชการ (อ.ค.ต.ป.) ภายใน 31 มีนาคม 2564 ต่อไป ซึ่งมีหน่วยงานในสังกัดที่รับผิดชอบโครงการตามประเด็นการตรวจสอบ ได้แก่ กรมอุตุนิยมวิทยา สํานักงานคณะกรรมการดิจิทัลเพื่อเศรษฐกิจและสังคมแห่งชาติ (สดช.) และบริษัทโทรคมนาคมแห่งชาติ จํากัด (มหาชน) เข้าร่วมประชุมและนําเสนอข้อมูลต่อคณะกรรมการฯ ณ ห้องประชุมสํานักงานปลัดกระทรวงฯ อาคารรัฐประศาสนภักดี ศูนย์ราชการเฉลิมพระเกียรติฯ แจ้งวัฒนะ
ทั้งนี้ ค.ต.ป.ดศ. มีบทบาทหน้าที่ในการตรวจสอบและประเมินผลการดําเนินงานของกระทรวงดิจิทัลเพื่อเศรษฐกิจและสังคม และหน่วยงานในสังกัด ให้เป็นไปตามแนวทางที่คณะกรรมการตรวจสอบและประเมินผลภาคราชการ (ค.ต.ป.) กําหนด โดยการสอบทาน ติดตาม และประเมินผลการปรับปรุงประสิทธิภาพและประสิทธิผลของงาน รวมทั้งเสนอแนะแนวทางแก้ไขปัญหา ในครั้งนี้เป็นการประชุมครั้งแรกของคณะกรรมการฯชุดนี้ นับแต่วันแต่งตั้ง 21 กุมภาพันธ์ 2564
*********************
รัฐบาลไทย-ข่าวทำเนียบรัฐบาล-พิธีเผยแพร่ผลสำเร็จโครงการสาธิตการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
วันจันทร์ที่ 22 มีนาคม 2564
พิธีเผยแพร่ผลสําเร็จโครงการสาธิตการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
กระทรวงอุตสาหกรรมร่วมกับองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) จัดงานพิธีเผยแพร่ผลสําเร็จโครงการสาธิตการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project)
วันนี้ (22 มีนาคม 2564) กระทรวงอุตสาหกรรมร่วมกับองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) จัดงานพิธีเผยแพร่ผลสําเร็จโครงการสาธิตการรีไซเคิลชิ้นส่วนซากรถยนต์เพื่อส่งเสริมการอนุรักษ์พลังงานและทรัพยากรธรรมชาติ (ELV Project) โดยมีนายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายภานุวัฒน์ ตริยางกูรศรี รองปลัดกระทรวงอุตสาหกรรม นายประกอบ วิวิธจินดา อธิบดีกรมโรงงานอุตสาหกรรม และนางยูรุกิ โยชิโกะ ผู้อํานวยการประจําภูมิภาคเอเชีย NEDO ผู้แทนหน่วยงานภาครัฐ ภาคเอกชน และสื่อมวลชน เข้าร่วมกว่า 120 คน ณ โรงแรม Oakwood & Resident Sri Racha จังหวัดชลบุรี
รัฐบาลไทย-ข่าวทำเนียบรัฐบาล-ดีอีเอส หนุนสมาคมนักวิทยุอาสาสมัคร VRA  จัดโครงการพัฒนา-ฝึกอบรมฯ สร้างเครือข่ายกว่า 1000 คนทั่วประเทศ เน้นสื่อสารในภาวะฉุกเฉินช่วยงานภาครัฐ
วันอังคารที่ 9 มีนาคม 2564
ดีอีเอส หนุนสมาคมนักวิทยุอาสาสมัคร VRA  จัดโครงการพัฒนา-ฝึกอบรมฯ สร้างเครือข่ายกว่า 1000 คนทั่วประเทศ เน้นสื่อสารในภาวะฉุกเฉินช่วยงานภาครัฐ
ดีอีเอส หนุนสมาคมนักวิทยุอาสาสมัคร VRA  จัดโครงการพัฒนา-ฝึกอบรมฯ สร้างเครือข่ายกว่า 1000 คนทั่วประเทศ เน้นสื่อสารในภาวะฉุกเฉินช่วยงานภาครัฐ
เมื่อวันที่9มีนาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานการประชุมหารือสมาคมนักวิทยุอาสาสมัครVRAในโอกาสขอเข้าพบเพื่อนําเสนอและขอคําแนะนําสนับสนุนโครงการพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินในสังกัดกสทช.ณห้องประชุม801สํานักงานปลัดกระทรวงดิจิทัลเพื่อเศรษฐกิจและสังคม โครงการพัฒนาและฝึกอบรมฯดังกล่าวมีวัตถุประสงค์ที่จะผลิตพนักงานวิทยุสมัครเล่นอาสาสมัครเพื่อการสื่อสารในภาวะฉุกเฉินจํานวน1000คน เพื่อให้มีความพร้อมที่จะตอบสนองความต้องการของหน่วยงานภาครัฐ
*************
รัฐบาลไทย-ข่าวทำเนียบรัฐบาล-กรมการขนส่งทางรางจัดประชุม เพื่อจัดทำมาตรฐานการขนส่งสินค้าอันตรายทางรถไฟ
วันอังคารที่ 23 มีนาคม 2564
กรมการขนส่งทางรางจัดประชุม เพื่อจัดทํามาตรฐานการขนส่งสินค้าอันตรายทางรถไฟ
นายกิตติพันธ์ ปานจันทร์ อธิบดีกรมการขนส่งทางราง เป็นประธานการประชุมคณะทํางานจัดทํามาตรฐานการขนส่งสินค้าอันตรายทางรถไฟ ครั้งที่ 3-1/2564 พร้อมด้วย ดร.พิเชฐ คุณาธรรมรักษ์ รองอธิบดีกรมการขนส่งทางราง
และผู้แทนจากสํานักงานปลัดกระทรวงคมนาคม สํานักงานตํารวจแห่งชาติ กรมการขนส่งทางบก กรมโรงงานอุตสาหกรรม การรถไฟแห่งประเทศไทย การท่าเรือแห่งประเทศไทย การนิคมอุตสาหกรรมแห่งประเทศไทย สภาอุตสาหกรรมแห่งประเทศไทย บริษัท ปตท. จํากัด (มหาชน) บริษัท ปูนซีเมนต์ไทย จํากัด (มหาชน) จํากัด และ บริษัท JR-Freight เข้าร่วมประชุม
ที่ประชุมได้ร่วมกันพิจารณาถึงการเสนอแนวทางในการขนส่งสินค้าอันตรายให้มีความปลอดภัย มีประสิทธิภาพ ลดระยะเวลาและเพิ่มปริมาณการขนส่งสินค้าทางราง โดยการพิจารณาถึงความเป็นไปได้ในการขนส่งสินค้าอันตราย ร่วมกับสินค้าทั่วไป ที่ใช้การเว้นระยะห่างอย่างปลอดภัยตามมาตรฐานของ RID (The Regulation concerning the International Carriage of Dangerous Goods by Rail) อันเป็นมาตรฐานสากลที่ทั่วโลกใช้กัน รวมถึงการเตรียมการทดสอบการขนส่ง LNG ทางรถไฟ ครั้งที่ 2 ที่จะทําการทดสอบในช่วงเดือนมิถุนายน
นอกจากนี้ กรมการขนส่งทางรางจะดําเนินการจัดเตรียมมาตรฐานและกฎหมายที่เกี่ยวข้องกับการขนส่งสินค้าอันตรายทางรถไฟให้มีความพร้อมมากที่สุดและมีความเป็นสากล โดยการปรับใช้แนวทางการขนส่งสินค้าอันตรายตามที่ RID กําหนด เพื่อรองรับการขนส่งสินค้าอันตรายทางรถไฟที่จะมีเพิ่มมากขึ้นในอนาคต อีกทั้งช่วยสนับสนุนนโยบายของกระทรวงคมนาคมในการเพิ่มปริมาณการขนส่งสินค้าทางรางอย่างเป็นรูปธรรมและยั่งยืนต่อไป
รัฐบาลไทย-ข่าวทำเนียบรัฐบาล-รมว.พม. ดึง อพม.พิษณุโลก ใช้สมุดพกครอบครัว ช่วยแก้ไขความยากจน พัฒนาคุณภาพชีวิตกลุ่มเปราะบาง
วันศุกร์ที่ 19 มีนาคม 2564
รมว.พม. ดึง อพม.พิษณุโลก ใช้สมุดพกครอบครัว ช่วยแก้ไขความยากจน พัฒนาคุณภาพชีวิตกลุ่มเปราะบาง
รมว.พม. ดึง อพม.พิษณุโลก ใช้สมุดพกครอบครัว ช่วยแก้ไขความยากจน พัฒนาคุณภาพชีวิตกลุ่มเปราะบาง
เมื่อวันที่ 18 มี.ค. 64เวลา 13.30 น. ที่บ้านสวนดินทอง อําเภอวังทอง จังหวัดพิษณุโลกนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมการขับเคลื่อนโครงการบูรณาการ เพื่อพัฒนาคุณภาพชีวิตกลุ่มเปราะบางรายครัวเรือนกับอาสาสมัครพัฒนาสังคมและความมั่นคงของมนุษย์ (อพม.) จังหวัดพิษณุโลก
นายจุติกล่าวว่า ปัจจุบัน สถานการณ์ปัญหาสังคมของประเทศไทยมีความซับซ้อนมากขึ้น ซึ่งเกิดจากวิกฤตเศรษฐกิจ โดยเฉพาะสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ผลกระทบเพิ่มมากขึ้นต่อประชาชนทุกช่วงวัยและทุกกลุ่มอาชีพ โดยเฉพาะครัวเรือนรายได้น้อยที่มีกลุ่มเปราะบางและมีบุคคลที่อยู่ในภาวะพึ่งพิงที่ต้องการได้รับความช่วยเหลือจากคนอื่น เช่น เด็กเล็ก แม่เลี้ยงเดี่ยว ผู้สูงอายุ คนพิการ และผู้ป่วยติดเตียง รวมทั้งผู้ที่มีปัญหาที่อยู่อาศัย ซึ่งเป็นกลุ่มเป้าหมายของกระทรวง พม. โดยได้ศึกษารูปแบบการพัฒนาคุณภาพชีวิตจากประเทศจีนและนํามาปรับใช้สําหรับประเทศไทย
นายจุติกล่าวต่อไปว่า ทั้งนี้ สิ่งที่ได้พบคือ การทําสมุดพกครอบครัวเพื่อแก้ปัญหาความยากจนของคนในชุมชน ทั้งในระยะสั้น ระยะกลาง และระยะยาวอย่างต่อเนื่อง โดยการนําข้อมูลจากการลงพื้นที่เข้าไปจัดเก็บข้อมูลจากครอบครัวกลุ่มเปราะบางมาวิเคราะห์ในการแก้ปัญหา ซึ่งจะมีการจัดทําแผนร่วมกันในการขับเคลื่อนงานตามขั้นตอน และจําเป็นต้องอาศัย อพม. ในพื้นที่ ช่วยในการชี้เป้าไปยังครอบครัวกลุ่มเปราะบาง การดูแลเด็กและเยาวชนในชุมชน การสนับสนุนกลุ่มสตรีในการส่งเสริมด้านอาชีพ และการทํางานร่วมกับหน่วยงานอื่นๆ ไม่ใช่แค่กระทรวง พม. เพื่อพัฒนาคุณภาพชีวิตกลุ่มเปราะบางรายครอบครัวให้ดียิ่งขึ้น โดยที่สมาชิกในครอบครัวสามารถดํารงชีวิตด้วยตนเองได้อย่างยั่งยืน และอยู่ในสังคมและชุมชนได้อย่างปกติสุข
นายจุติกล่าวเพิ่มเติมว่า นอกจากนี้ ยังมีการจัดพิธีรับพระราชทานเครื่องราชอิสริยาภรณ์ อันเป็นที่สรรเสริญยิ่งดิเรกคุณาภรณ์ ประจําปี 2563 ชั้นเหรียญเงินดิเรกคุณาภรณ์ ให้แก่ อพม. จํานวน 3 ราย ประกอบด้วย 1) นางยุวดี บํารุงบุตร ประธาน อพม.จังหวัดปทุมธานี และประธาน อพม. ภาคกลาง 2) นางทิพยวารี คีรีวรรณ์ ประธาน อพม. จังหวัดลําปาง และ 3) นางจันใด ผกากอง อพม.จังหวัดอุดรธานี เพื่อเป็นเกียรติประวัติสําหรับบุคคลซึ่งกระทําความดีความชอบอันเป็นประโยชน์แก่ประเทศ ศาสนา และประชาชน ทั้งนี้ อพม. คือคนสําคัญของกระทรวง พม. และรัฐบาลพร้อมช่วยเหลือทุกท่านในนามทีมประเทศไทยที่จะบูรณาการทํางานเพื่อช่วยเหลือส่วนรวมในเป้าหมายเดียวกัน
รัฐบาลไทย-ข่าวทำเนียบรัฐบาล-ดีอีเอส มุ่งสร้างข้าราชการที่ดี จัดอบรมข้าราชการบรรจุใหม่ เน้นเข้าใจบทบาทภารกิจของกระทรวงฯ ตามระเบียบ กพ.
วันพุธที่ 17 มีนาคม 2564
ดีอีเอส มุ่งสร้างข้าราชการที่ดี จัดอบรมข้าราชการบรรจุใหม่ เน้นเข้าใจบทบาทภารกิจของกระทรวงฯ ตามระเบียบ กพ.
ดีอีเอส มุ่งสร้างข้าราชการที่ดี จัดอบรมข้าราชการบรรจุใหม่ เน้นเข้าใจบทบาทภารกิจของกระทรวงฯ ตามระเบียบ กพ.
เมื่อวันที่ 16 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดโครงการฝึกอบรมหลักสูตรการเป็นข้าราชการที่ดี ครั้งที่ 1 ประจําปีงบประมาณ พ.ศ.2564 โดยมีข้าราชการบรรจุใหม่ สังกัดกระทรวงดิจิทัลฯ อาทิ กรมอุตุนิยมวิทยา สํานักงานสถิติแห่งชาติ และสํานักงานปลัดกระทรวงดิจิทัลฯ เข้ารับการอบรม ณ ห้องจูปิเตอร์ โรงแรมมิราเคิล แกรนด์ คอนเวนชั่น กรุงเทพฯ ทั้งนี้เพื่อให้ข้าราชการบรรจุใหม่เข้าใจแนวทางปฏิบัติที่สํานักงาน กพ.กําหนด ซึ่งข้าราชการบรรจุใหม่จําเป็นต้องมีความรู้ความเข้าใจในพื้นฐานระบบราชการที่ถูกต้อง รู้เรื่องกฎหมายของราชการ ซึ่งการอบรมครั้งนี้ จะทําให้กระทรวงฯมีบุคลากรที่มีความรู้ความสามารถ เข้าใจถึงกฎระเบียบในการปฏิบัติงาน ส่งผลให้ทํางานอย่างมีประสิทธิภาพ ตลอดจนมีความคิดริเริ่มสร้างสรรค์ในการทํางานที่เข้าถึงบริบทภารกิจหน้าที่ของการเป็นราชการที่ดี และจะเป็นกําลังสําคัญของกระทรวงฯ ต่อไป
*******************
รัฐบาลไทย-ข่าวทำเนียบรัฐบาล-ผชท.ทหาร​ ราช​อาณาจักร​กัมพูชา (กัมพูชา)​/กรุงเทพฯ  เข้าเยี่ยมคำนับ​ ปล.กห.​ เพื่อแนะนำตัวในโอกาสเข้ารับตำแหน่งใหม่
วันอังคารที่ 2 มีนาคม 2564
ผชท.ทหาร​ ราช​อาณาจักร​กัมพูชา (กัมพูชา)​/กรุงเทพฯ  เข้าเยี่ยมคํานับ​ ปล.กห.​ เพื่อแนะนําตัวในโอกาสเข้ารับตําแหน่งใหม่
เมื่อ​ ๒ มี.ค.๖๔, ๐๙๐๐​ ณ​ ห้องพระบารมีปกเกล้า ศาลาว่าการกลาโหม​ พล.อ.ณัฐ​ อินทรเจริญ ปล.กห. ได้ให้การต้อนรับ​การเข้าเยี่ยมคํานับของ พล.จ.หอม​ คีม​ (Horm Khim)​ ผชท.ทหาร​ ราชอาณาจักรกัมพูชา​ (กัมพูชา​)​/กรุงเทพฯ​ เพื่อแนะนําตัวในโอกาสเข้ารับตําแหน่งใหม่
ปล.กห.​ กล่าวต้อนรับและแสดงความยินดี​กับ​ พล.จ.หอม​ คีม​ (Horm​ Khim)​ ผชท.ทหาร​ ราช​อาณาจักร​กัมพูชา (กัมพูชา)​/กรุงเทพฯ​ ซึ่งท่านเคยดํารงตําแหน่ง​ รอง​ ผชท.ทหาร​ ราช​อาณาจักร​กัมพูชา (กัมพูชา)​/กรุงเทพฯ​ มาแล้วตั้งแต่ปี​ ๒๕๔๙ -​ ๒๕๕๗ จากความรู้และประสบการณ์​การปฏิบัติงานที่ผ่านมา​ จึงเชื่อมั่นว่าจะสามารถปฏิบัติงานและสานต่อความร่วมมืออันดีระหว่างกันเพื่อกระชับความสัมพันธ์​ของทั้งสองกองทัพ​ให้มีความแน่นแฟ้น​ยิ่งขึ้น​ ปล.กห. ยังกล่าวชื่นชมความสัมพันธ์​ทั้งทางการทูต​และความสัมพั​น​ธ์ทางทหารระหว่า​งไทย​ -​ กัมพูชา​ ที่มีความใกล้ชิดในทุกมิติ​ โดยเฉพาะความสัมพันธ์​ทางทหารได้มีการร่วมพัฒนา​ชายแดน​ให้เป็น​พื้นที่​แห่งสันติภาพและความเจริญ​รุ่งเรือง​ เพื่อความ​สงบสุข​ของ​ประชาชน​ทั้งสอง​ประเทศ​
ปล.กห.​ กล่าวถึงการฝึกร่วม/ผสม​ Cobra Gold 2020​ ที่​กัมพูชา​สนับสนุน​กําลังพล​เข้าร่วมการฝึก​ฯ​ แบบสังเกตการณ์​ และ​ยังกล่าวถึงความร่วมมือ​ด้านการศึกษา​ของ​ทั้งสอง​ประเทศ​ ซึ่งมีโครงการ​ความช่วยเหลือ​ด้านการศึกษา​แก่​ ทบ.กัมพูชา​ ผ่านศูนย์​ประสานงาน​กับประเทศ​เพื่อนบ้าน​ อาทิ​ หลักสูตร​ วปอ., หลักสูตร​ รร.สธ.ทบ.​ และหลักสูตร​ รร.สธ.ทร.​ โดย​กัมพูชา​ได้เสนอที่นั่งหลักสูตรภาษา​ขแมร์​ให้แก่กองทัพไทยด้วย​
ปล.กห.​ ยังกล่าวขอบคุณ​ กห.กัมพูชา​ สําหรับความร่วมมือ​ที่แน่นแฟ้นที่ผ่านมาของคณะกรรมการ​ชายแดนทั่วไป​ (General Border Committee : GBC)​ ไทย​ -​ กัมพูชา​ และคณะกรรมการ​ชายแดนส่วน​ภูมิภาค​ (Regional Border​ Committee​ : RBC)​ ไทย​ -​ กัมพูชา​ โดยมีความก้าวหน้าที่สําคัญหลายเรื่อง​ อาทิ​ การจัดตั้งกลไก​คณะกรรมการ​ชายแดน​ส่วน​ภูมิภาค​ ไทย - กัมพูชา​ เพิ่มเติม​ระหว่าง​ กปช.จต.​ กับ​ ภท.๕​ กพช.​ เป็นต้น​ โดย​ กห.​ หวังเป็นอย่างยิ่งว่าจะได้รับความร่วมมือและข้อมูลอันเป็น​ประโยชน์​เพื่อสนับสนุน​ภารกิจ​ของ​ รมว.กห.​ ทั้งสองประเทศต่อไป
ทางด้าน​ ผชท.ทหาร​ ราช​อาณาจักร​กัมพูชา (กัมพูชา)​/กรุงเทพฯ​ ขอบคุณ​ ปล.กห.​ ที่ให้เกียรติ​ต้อนรับ​การเข้าเยี่ยม​คํานับ​ในวันนี้​ สําหรับความร่วมมือ​ระหว่างกันในด้านต่างๆ​ นั้น​ กห.​กัมพูชา​ ยินดีให้ความร่วมมือและสนับสนุน​ กห.​ อย่างเต็ม​กําลัง​ความสามารถ​ เพื่อ​กระชับความสัมพันธ์​และความร่วมมือ​ระหว่า​ง​กันในทุกมิติ​ให้มีพลวัตและการ​พัฒนา​มากยิ่งขึ้นต่อไป​
รัฐบาลไทย-ข่าวทำเนียบรัฐบาล-เจ๋ง! พาลีปราบยา...ยึดทรัพย์แล้ว 135 ล้านบาท
วันศุกร์ที่ 19 มีนาคม 2564
เจ๋ง! พาลีปราบยา...ยึดทรัพย์แล้ว 135 ล้านบาท
...
ที่ผ่านมารัฐบาลได้เร่งแก้ไขปัญหายาเสพติดตามนโยบายยุทธศาสตร์ชาติ ด้านความมั่นคงมาอย่างต่อเนื่อง แต่ยังคงพบอุปสรรคคือเส้นทางการเงินของผู้ต้องสงสัย ซึ่งเป็นข้อมูลสําคัญต่อการสืบสวนของเจ้าหน้าที่ ดังนั้นทีมปฏิบัติการ “พาลีปราบยา” 16 ชุดจึงเกิดขึ้น
.
พาลีปราบยา เป็นความร่วมมือระหว่างหน่วยงานภาครัฐ ธนาคารและสถาบันการเงินต่าง ๆ ที่มาทํางานร่วมกันเพื่อประสานและแลกเปลี่ยนข้อมูลทางการเงิน ดําเนินการตาม พ.ร.บ.มาตรการในการปราบปรามผู้กระทําความผิดเกี่ยวกับยาเสพติด พ.ศ. 2534 และ พ.ร.บ.การฟอกเงิน เพราะข้อมูลธุรกรรมทางการเงินที่มีความเคลื่อนไหวผิดปกติ และไม่สอดคล้องกับฐานะ อาจเข้าข่ายเชื่อมโยงกับขบวนการค้ายาเสพติด ซึ่งเจ้าหน้าที่ที่เกี่ยวข้องสามารถเรียกเจ้าของบัญชีมาชี้แจง หากอธิบายไม่ได้ก็สามารถยึดทรัพย์ได้ พร้อมขยายผลสืบสวนต่อไป
.
มาวันนี้ ทีมพาลีปราบยาชุดที่ 13 ได้ทําการสืบสวนเส้นทางการเงินของขบวนการค้ายาเสพติดรายใหญ่ในพื้นที่ภาคตะวันออก ซึ่งพบความเชื่อมโยงกับนักค้ายาเสพติดรายสําคัญ ๆ ในภาคเหนือ ใต้ ตะวันออก ตะวันตก และได้รวบรวมหลักฐานต่าง ๆ ส่งให้ทาง ป.ป.ส. จนนําไปสู่การยึดและอายัดบัญชีผู้ค้ายาเสพติด มียอดเงินในบัญชีกว่า 135,038,186 บาท
.
นอกจากนี้ ได้สืบสวนเส้นทางการเงินในบัญชีอื่น ๆ เพิ่มอีก 1,239 บัญชี หากตรวจสอบพบว่าบัญชีเหล่านี้มีความเคลื่อนไหวที่ผิดปกติ เกี่ยวข้องกับเครือข่ายยาเสพติด จะดําเนินการออกคําสั่งยึด/อายัดบัญชีเพิ่มเติม เพื่อเป็นการตัดวงจรเส้นทางการเงินเครือข่ายยาเสพติดต่อไป
.
สําหรับประชาชนที่ต้องการให้สังคมไทยน่าอยู่ และปลอดภัย สามารถร่วมมือกันแจ้งเบาะแสยาเสพติดได้ที่
1. สายด่วน 1386 ตลอด 24 ชั่วโมง
2. แจ้งด้วยตนเอง/ส่งหนังสือร้องเรียน
ถึงสํานักงาน ป.ป.ส. ทั้งในส่วนกลางและภูมิภาค
3. เว็บไซต์ ป.ป.ส. https://1386.oncb.go.th
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
ตั้งเป้า! พัฒนาร้านค้าปลีกสู่ “สมาร์ทโชวห่วย” 3,500 ร้านทั่วไทย
เช็กเงื่อนไขใหม่ 'เราเที่ยวด้วยกัน เฟส 3' คุมเข้มทุจริต
เห็นชอบ! ทุน สควค. สร้างครูวิทย์ ระยะ 4 เสริมกําลังพัฒนาประเทศ
ปรับกฎหมาย “ข้อมูลข่าวสารราชการ” หนุนประชาชนร่วมตรวจสอบภาครัฐ
เสนอต้มยํากุ้ง ขึ้นทะเบียนมรดกวัฒนธรรมที่จับต้องไม่ได้ของมนุษยชาติ
รัฐบาลไทย-ข่าวทำเนียบรัฐบาล-ตั้งเป้า 7 หมื่นโรงงานเป็นอุตสาหกรรมสีเขียว ภายในปี 2568
วันพุธที่ 17 มีนาคม 2564
ตั้งเป้า 7 หมื่นโรงงานเป็นอุตสาหกรรมสีเขียว ภายในปี 2568
...
การพัฒนาภาคอุตสาหกรรมของประเทศ นอกจากจะมุ่งส่งเสริมและพัฒนาศักยภาพผู้ประกอบการให้มีความเข้มแข็ง สามารถแข่งขันได้ในทุก ๆ ด้านแล้ว รัฐบาลยังคํานึงถึงการบริหารจัดการสิ่งแวดล้อมด้วยเช่นกัน เศรษฐกิจดี สิ่งแวดล้อมก็ดี ชุมชนก็มีความปลอดภัย สอดคล้องกับโมเดลเศรษฐกิจใหม่ของรัฐบาล หรือ BCG โมเดล
.
เป้าหมายนับจากนี้ คือการทําให้โรงงานอุตสาหกรรม 71,130 แห่งทั่วประเทศ เร่งพัฒนาไปสู่การเป็นอุตสาหกรรมสีเขียว (Green Industry) ภายในปี 2568 โดยดําเนินงานตามแผนปฏิบัติการด้านการส่งเสริมและพัฒนาสถานประกอบการสู่อุตสาหกรรมสีเขียว (พ.ศ.2564-2580)
.
เมื่อสิ่งแวดล้อมดี คุณภาพชีวิตประชาชนก็ดีขึ้น ผู้ประกอบการเองก็ได้รับสิทธิประโยชน์ และโอกาสในตลาดที่เน้นประเด็น “สีเขียว” ของผลิตภัณฑ์ และกระบวนการผลิต ซึ่งกําลังเป็นที่ยอมรับและต้องการของผู้บริโภคทั่วโลก
.
หากผู้ประกอบการท่านใด มีความสนใจที่จะยกระดับสถานประกอบการของตนเอง ให้เป็นอุตสาหกรรมสีเขียว สามารถติดตามข่าวสารได้ที่https://bit.ly/3vxbBuo
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองนายกฯ สุพัฒนพงษ์ หารือเอกอัครราชทูตมาเลเซีย เห็นพ้องผลักดันความร่วมมือด้านพลังงาน สนับสนุนความร่วมมือระหว่างกันบนพื้นฐานผลประโยชน์ร่วมกันที่ยั่งยืน
วันพฤหัสบดีที่ 11 มีนาคม 2564
รองนายกฯ สุพัฒนพงษ์ หารือเอกอัครราชทูตมาเลเซีย เห็นพ้องผลักดันความร่วมมือด้านพลังงาน สนับสนุนความร่วมมือระหว่างกันบนพื้นฐานผลประโยชน์ร่วมกันที่ยั่งยืน
รองนายกฯ สุพัฒนพงษ์ หารือเอกอัครราชทูตมาเลเซีย เห็นพ้องผลักดันความร่วมมือด้านพลังงาน สนับสนุนความร่วมมือระหว่างกันบนพื้นฐานผลประโยชน์ร่วมกันที่ยั่งยืน
วันนี้ (11 มีนาคม 2564) เวลา 11.00 น. ณ ห้องรับรอง 2 ชั้น 25 ตึก Energy Complex (EnCo) กระทรวงพลังงาน ดาโตะ โจจี แซมูเอล (H.E. Dato’ Jojie Samuel) เอกอัครราชทูตมาเลเซียประจําประเทศไทย เข้าเยี่ยมคารวะ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เพื่อแสดงความยินดีเนื่องในโอกาสเข้ารับตําแหน่งรองนายกรัฐมนตรีและรัฐมนตรีว่าการกระทรวงพลังงาน สรุปสาระสําคัญการหารือ ดังนี้
รองนายกรัฐมนตรีชื่นชมความสัมพันธ์อันดีระหว่างไทยกับมาเลเซีย โดยมาเลเซียเป็นประเทศเพื่อนบ้านที่ใกล้ชิดและมีความร่วมมือกันอย่างรอบด้าน ทั้งในด้านความมั่นคง เศรษฐกิจ การค้าการลงทุน และความสัมพันธ์ในระดับประชาชน รวมถึงความร่วมมือพหุภาคีภายใต้กรอบอาเซียน พร้อมหวังว่า ทั้งสองฝ่ายจะเพิ่มพูนความร่วมมือในสาขาที่มีศักยภาพและเป็นประโยชน์ร่วมกัน โดยเฉพาะความร่วมมือด้านพลังงาน ทั้งนี้ เพื่อเสริมสร้างและรักษาพลวัตความร่วมมือระหว่างกันต่อไป
เอกอัครราชทูตมาเลเซียประจําประเทศไทยขอบคุณรองนายกรัฐมนตรีที่สละเวลาให้เข้าพบ และแสดงความยินดีในโอกาสเข้ารับตําแหน่งใหม่ เชื่อมั่นว่าด้วยประสบการณ์และความเชี่ยวชาญของรองนายกรัฐมนตรีจะช่วยสร้างศักยภาพด้านพลังงานของไทยให้แข็งแกร่งยิ่งขึ้น นอกจากนี้ เอกอัครราชทูตฯ ชื่นชมความสัมพันธ์ระหว่างไทยกับมาเลเซียที่มีมาอย่างยาวนาน โดยเห็นพ้อง และยินดีสนับสนุนรองนายกรัฐมนตรีในการขยายความร่วมมือ ตลอดจนการแลกเปลี่ยนการเยือนระหว่างกันมากขึ้นภายหลังสถานการณ์โควิด-19 คลี่คลาย
โอกาสนี้ ทั้งสองฝ่ายได้หารือร่วมกันในประเด็นความร่วมมือด้านพลังงาน โดยเอกอัครราชทูตฯ ขอให้ฝ่ายไทยพิจารณาความเป็นไปได้ในการส่งออกไฟฟ้าจากมาเลเซียมายังภาคใต้ของไทย ในโครงการโรงไฟฟ้าพลังงานความร้อนและแก๊สร่วม (Combine-Cycle Gas Turbine Power Plant Project – CCGT Project) ซึ่งหน่วยงานที่เกี่ยวข้องของไทยจะพิจารณาข้อมูลที่เกี่ยวกับโครงการต่อไป
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม รับหนังสือจากประชาชนตำบลบางคลาน ขอให้ตรวจสอบการทำงานของรักษาการเจ้าอาวาสวัดหลวงพ่อเงินบางคลาน จังหวัดพิจิตร หวั่นกระทบความมั่นคงทางศาสนา
วันพฤหัสบดีที่ 4 มีนาคม 2564
เลขานุการรัฐมนตรีว่าการกระทรวงยุติธรรม รับหนังสือจากประชาชนตําบลบางคลาน ขอให้ตรวจสอบการทํางานของรักษาการเจ้าอาวาสวัดหลวงพ่อเงินบางคลาน จังหวัดพิจิตร หวั่นกระทบความมั่นคงทางศาสนา
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับหนังสือร้องเรียนจากนายกิตติศักดิ์ รัตนวราหะ สมาชิกวุฒิสภา และกลุ่มประชาชนในพื้นที่ตําบลบางคลาน อําเภอโพทะเล จังหวัดพิจิตร
ในวันอังคารที่ ๒ มีนาคม ๒๕๖๔ เวลา ๑๐.๐๐ น.
ณ ศูนย์บริการประชาชน สํานักงานปลัดสํานักนายกรัฐมนตรี เขตดุสิต กรุงเทพฯ
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
รับหนังสือร้องเรียนจากนายกิตติศักดิ์ รัตนวราหะ สมาชิกวุฒิสภา
และกลุ่มประชาชนในพื้นที่ตําบลบางคลาน อําเภอโพทะเล จังหวัดพิจิตร
โดยมี นายสุภรณ์ อัตถาวงศ์ ผู้ช่วยรัฐมนตรีประจํานายกรัฐมนตรี
พร้อมด้วยนายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี เข้าร่วมหารือ
เพื่อร้องเรียนและขอให้นายกรัฐมนตรีพิจารณาเกี่ยวกับการคัดค้านการแต่งตั้งพระครูพิสุทธิวรากร
เป็นผู้รักษาการเจ้าอาวาส วัดหิรัญญาราม (วัดหลวงพ่อเงินบางคลาน) ตําบลบางคลาน อําเภอโพทะเล จังหวัดพิจิตร
เนื่องจากเห็นว่าการแต่งตั้งดังกล่าวไม่มีความเหมาะสม ถูกต้อง ชอบธรรมตามระเบียบและกฎหมาย
รวมทั้งมีเจตนาเอื้อประโยชน์ให้แก่ตนเองและพวกพ้อง
ซึ่งเป็นการใช้อํานาจหน้าที่โดยมิชอบอันเป็นการกระทบต่อความมั่นคงทางศาสนา
รวมทั้งขอให้กระทรวงยุติธรรม มอบหมายกรมคุ้มครองสิทธิและเสรีภาพ
ให้ความช่วยเหลือชาวบ้านที่ถูกฟ้องดําเนินคดี
โดยเลขานุการรัฐมนตรีว่าการกระทรวงยุติธรรม ได้สั่งการให้กรมคุ้มครองสิทธิและเสรีภาพ และกรมสอบสวนคดีพิเศษ
ตรวจสอบหาข้อเท็จจริงและให้ความเป็นธรรมกับทุกฝ่าย
รัฐบาลไทย-ข่าวทำเนียบรัฐบาล-กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรคอนกรีตบริเวณช่องเก็บค่าผ่านทาง
วันอังคารที่ 9 มีนาคม 2564
กทพ. แจ้งปิดและเบี่ยงการจราจรทางพิเศษกาญจนาภิเษก (บางพลี-สุขสวัสดิ์) เพื่อปรับปรุงผิวจราจรคอนกรีตบริเวณช่องเก็บค่าผ่านทาง
การทางพิเศษแห่งประเทศไทย (กทพ.) กระทรวงคมนาคม ได้ว่าจ้าง บริษัท เอส.เอ็ม.อินเตอร์กรุ๊ป จํากัด ให้ดําเนินการปรับปรุงผิวจราจรคอนกรีตบริเวณช่องเก็บค่าผ่านของด่านเก็บค่าผ่านทางพิเศษ
ด่านฯ บางแก้ว 1 (ทางเข้า) ด่านฯ บางแก้ว 2 (ทางออก 1) ด่านฯ บางแก้ว 2 (ทางออก 2) และด่านฯ บางแก้ว 3 (ทางออก) ทางพิเศษกาญจนาภิเษก (บางพลี-สุขสวัสดิ์) โดยมีรายละเอียด ดังนี้
1. ด่านฯ บางแก้ว 1 (ทางเข้า)
- ปิดช่องทางที่ 1 วันที่ 10-15 มีนาคม 2564
- ปิดช่องทางที่ 2 วันที่ 16-20 มีนาคม 2564
- ปิดช่องทางที่ 3 วันที่ 22-26 มีนาคม 2564
- ปิดช่องทางที่ 4 วันที่ 28 มีนาคม – 1 เมษายน 2564
- ปิดช่องทางที่ 9 วันที่ 3-7 เมษายน 2564
2.ด่านฯ บางแก้ว 2 (ทางออก 1)
- ปิดช่องทางที่ 1 วันที่ 12-16 มีนาคม 2564
- ปิดช่องทางที่ 2 วันที่ 18-22 มีนาคม 2564
- ปิดช่องทางที่ 3 วันที่ 24-28 มีนาคม 2564
3. ด่านฯ บางแก้ว 2 (ทางออก 2)
- ปิดช่องทางที่ 1 วันที่ 30 มีนาคม – 3 เมษายน 2564
- ปิดช่องทางที่ 4 วันที่ 5-8 เมษายน 2564
4. ด่านฯ บางแก้ว 3 (ทางออก)
- ปิดช่องทางที่ 1 วันที่ 14-18 มีนาคม 2564
- ปิดช่องทางที่ 2 วันที่ 20-24 มีนาคม 2564
- ปิดช่องทางที่ 3 วันที่ 26-30 มีนาคม 2564
- ปิดช่องทางที่ 4 วันที่ 1-5 เมษายน 2564
- ปิดช่องทางที่ 5 วันที่ 20-24 เมษายน 2564
- ปิดช่องทางที่ 6 วันที่ 10-14 พฤษภาคม 2564
​ทั้งนี้ กทพ. ได้มีการติดตั้งป้ายเตือนก่อนถึงพื้นที่ดําเนินการและติดตั้งไฟสัญญาณต่างๆ ป้ายประชาสัมพันธ์การเบี่ยงการจราจรพร้อมไฟวับวาบ เพื่อให้สัญญาณแก่ผู้ใช้ทางพิเศษทราบ
​กทพ. ต้องขออภัยในความไม่สะดวกมา ณ โอกาสนี้ และขอความร่วมมือผู้ที่ใช้เส้นทางบริเวณดังกล่าวโปรดสังเกตป้ายเตือน สัญญาณจราจรต่างๆ และปฏิบัติตามเครื่องหมายจราจรอย่างเคร่งครัด เพื่อความปลอดภัยของผู้ใช้บริการทางพิเศษ สอบถามรายละเอียดเพิ่มเติมได้ที่ คุณ อนัน โทร. 087-9738064 (ผู้ควบคุมงาน)
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขอบคุณชาวบ้านสุราษฎร์เป็นอาจารย์สอนกระท่อมจนปลดล็อกสำเร็จ ยกเป็นกฎหมายของประชาชน ย้ำเตือนอย่าพึ่งปลูกรอหลังประกาศราชกิจจา ๙๐ วัน เตรียมกลับไปเร่งกฎหมา
วันอังคารที่ 2 มีนาคม 2564
รัฐมนตรีว่าการกระทรวงยุติธรรม ขอบคุณชาวบ้านสุราษฎร์เป็นอาจารย์สอนกระท่อมจนปลดล็อกสําเร็จ ยกเป็นกฎหมายของประชาชน ย้ําเตือนอย่าพึ่งปลูกรอหลังประกาศราชกิจจา ๙๐ วัน เตรียมกลับไปเร่งกฎหมา
นายสมศักดิ์ เทพสุทิน รัฐมนตรีว่าการกระทรวงยุติธรรม ขอบคุณชาวบ้านสุราษฎร์เป็นอาจารย์สอนกระท่อมจนปลดล็อกสําเร็จ ยกเป็นกฎหมายของประชาชน ย้ําเตือนอย่าพึ่งปลูกรอหลังประกาศราชกิจจา ๙๐ วัน เตรียมกลับไปเร่งกฎหมายรองทําให้เสร็จทันกําหนด
ในวันเสาร์ที่ ๒๗ กุมภาพันธ์ ๒๕๖๔ ณ ต.ทุ่งเตา อ.นาสาร จ.สุราษฎร์ธานี นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิชัย ไชยมงคล เลขาธิการ ป.ป.ส. นายวิชวุทย์ จินโต ผู้ว่าราชการจังหวัดสุราษฎร์ธานี และคณะลงพื้นที่ศึกษาดูงานการควบคุมและใช้ประโยชน์จากพืชกระท่อม ซึ่งเป็นพื้นที่นําร่อง ๑ ใน ๑๓๕ หมู่บ้าน/ชุมชน เพื่อพูดคุยทําความเข้าใจ พร้อมรับฟังความคิดเห็นจากประชาชนในพื้นที่ที่มีการใช้พืชกระท่อมตามวิถีชาวบ้าน
นายสมศักดิ์ กล่าวว่า การที่ พ.ร.บ.ยาเสพติดให้โทษ (ฉบับที่...) พ.ศ. .... หรือกฎหมายปลดล็อกพืชกระท่อม ผ่านการพิจารณาของรัฐสภาแล้ว ตนต้องขอขอบคุณชาวบ้าน อ.นาสาร รวมถึงอีกหลายที่ ที่ให้ความรู้กับตนมาตลอด พี่น้องชาวสุราษฎร์ธานีถือเป็นอาจารย์ให้ตนเรื่องพืชกระท่อม เพราะเมื่อมารับฟังความรู้แล้ว เมื่อตนกลับไปคิดว่าเราน่าจะทํากฎหมายนี้ได้ จึงเริ่มคิกออฟการร่างกฎหมาย และพยายามมาตลอดที่จะทําให้สําเร็จเพื่อให้เกิดประโยชน์กับประชาชนอย่างสูงสุด ตนขอยกกฎหมายฉบับนี้เป็นกฎหมายของประชาชน และหลังจากนี้จะต้องเร่งทํากฎหมายรอง เพื่อป้องกันเด็กอายุต่ํากว่า ๑๘ ปี รวมทั้งไม่ให้นําไปใช้อย่างผิดวัตถุประสงค์และวิถีชีวิตชาวบ้าน รวมถึงการควบคุมปริมาณการปลูกในเชิงพาณิชย์ไม่ให้มากเกินความต้องการของตลาดจนราคาตกต่ํา ทั้งนี้ตนต้องเตือนชาวบ้านว่าอย่าพึ่งปลูกเพราะตอนนี้กฎหมายยังไม่มีผลบังคับใช้ ต้องรอหลังการประกาศในราชกิจจานุเบกษา ๙๐ วันก่อน
"ที่นี่เหมือนเป็นห้องสมุดในการมาศึกษาหาความรู้เกี่ยวกับพืชกระท่อม เพราะชาวบ้านได้ใช้กันมานานตามวิถีชีวิตปกติ เช่น การเคี้ยวใบกระท่อมสด การนํามาชงชา หรือการต้มน้ําดื่มสําหรับตนเองในกลุ่มชาวไร่ชาวสวน รวมถึง รักษาอาการหรือโรคต่าง ๆ เช่น อาหารไอ ท้องร่วง ปวดท้อง วันนี้ตนมาอีกครั้งเพื่อขอความรู้และฟังความเห็นต่างๆเพื่อนําไปทํากฎหมายรอง ซึ่งเราจะต้องเร่งทําให้เสร็จเพราะมีระยะเวลาจํากัด หากทําไม่สําเร็จจะไม่มีอะไรควบคุม โดยเฉพาะการนําไปพัฒนาเชิงพาณิชย์ หรืออุตสาหกรรม เพื่อสร้างรายได้ ซึ่งจะเป็นประโยชน์ต่อประเทศชาติ"นายสมศักดิ์ กล่าว
ผู้สื่อข่าวรายงานว่า จากนั้นนายสมศักดิ์ ได้ร่วมทดลองเก็บใบกระท่อมกับชาวบ้าน โดยมีชาวบ้านมาสวมกอด กล่าวด้วยความดีใจ ขอบคุณรัฐบาล พล.อ.ประยุทธ์ จันทร์โอชา นายกรัฐมนตรี นายสมศักดิ์ และกระทรวงยุติธรรม ที่ร่วมกันทํากฎหมายปลดล็อกพืชกระท่อมจนสําเร็จหลังจากที่ชาวบ้านรอคอยกันมาอย่างยาวนาน ๔๐ ปี
รัฐบาลไทย-ข่าวทำเนียบรัฐบาล-การประชุมคณะกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2564
วันจันทร์ที่ 8 มีนาคม 2564
การประชุมคณะกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2564
การประชุมคณะกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2564
วันนี้( 8 มีนาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานในการประชุมคณะกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชนกระทรวงอุตสาหกรรม ครั้งที่ 1/2564 โดยที่ประชุมได้รับทราบความก้าวหน้าโครงการจิตอาสาของกระทรวงอุตสาหกรรมประจําปี 2564 พร้อมร่วมกันพิจารณาแนวทางการขับเคลื่อนโครงการจิตอาสารักษ์แม่น้ํา จํานวน 6 คลอง 10 ลุ่มน้ําสายหลักและกิจกรรมจิตอาสาของหน่วยงานในสังกัดกระทรวงอุตสาหกรรมและการจัดกิจกรรมเนื่องในวันข้าราชการพลเรือนประจําปี 2564 “1 กระทรวง 1 การให้เพื่อคุณภาพชีวิตที่ดีขึ้นในยุค New Normal”โดยมี นายณัฐพล รังสิตพล อธิบดีกรมส่งเสริมอุตสาหกรรม นายวิษณุ ทับเที่ยง อธิบดีกรมอุตสาหกรรมพื้นฐานและการเหมืองแร่ ผู้บริหาร และผู้ที่เกี่ยวข้องเข้าร่วมประชุม นอกจากนี้ ในส่วนของประธานกลุ่มประสิทธิภาพขององค์กร กลุ่มที่1-6 เข้าประชุมผ่านโปรแกรม Zoom ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม กระทรวงอุตสาหกรรม
รัฐบาลไทย-ข่าวทำเนียบรัฐบาล-อนุทิน เปิดงานกัญชากัญชง บุรีรัมย์ พรุ่งนี้ สร้างโอกาสต่อยอดองค์ความรู้ สู่มูลค่าทางเศรษฐกิจ
วันพฤหัสบดีที่ 4 มีนาคม 2564
อนุทิน เปิดงานกัญชากัญชง บุรีรัมย์ พรุ่งนี้ สร้างโอกาสต่อยอดองค์ความรู้ สู่มูลค่าทางเศรษฐกิจ
อนุทิน เปิดงานกัญชากัญชง บุรีรัมย์ พรุ่งนี้ สร้างโอกาสต่อยอดองค์ความรู้ สู่มูลค่าทางเศรษฐกิจ
วันที่ 4 มี.ค.64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในวันที่ 5 มี.ค.นี้ นายอนุทิน ชาญวีรกูล รองนายกรัฐมนตรีและ รมว.สาธารณสุข มีกําหนดการเป็นประธานในพิธีเปิด “มหกรรมกัญชากัญชง 360° เพื่อประชาชน” จัดขึ้นระหว่างวันที่ 5-7 มี.ค. 2564 ณ สนามช้าง อินเตอร์เนชั่นแนล เซอร์กิต จ.บุรีรัมย์ โดยเป็นงานด้านการให้ความรู้ความเข้าใจเกี่ยวกับกัญชาและกัญชงที่ใหญ่ที่สุดในประเทศไทย เพื่อเสริมองค์ความรู้ให้กับประชาชนได้นําไปต่อยอด อันจะก่อให้เกิดประโยชน์ทั้งด้านการแพทย์และด้านเศรษฐกิจอย่างมหาศาล ทั้งนี้ การผลักดันกัญชาทางการแพทย์และกัญชงเพื่อเศรษฐกิจ เป็นนโยบายของรัฐบาลในการขับเคลื่อนเศรษฐกิจไทยโดยการเพิ่มมูลค่า สร้างรายได้แก่เกษตรกรและผู้ประกอบการ ซึ่งมหกรรมกัญชากัญชง 360° เพื่อประชาชน ยังเป็นการส่งเสริมการท่องเที่ยวรูปแบบใหม่ เพื่อสร้างเม็ดเงินให้กระจายลงไปยังพื้นที่และจังหวัดใกล้เคียง พร้อมสร้างเครือข่ายในการต่อยอดธุรกิจให้กับผู้ประกอบการได้เป็นอย่างดี
น.ส.ไตรศุลี กล่าวว่า มหกรรมกัญชากัญชง 360° เพื่อประชาชน จัดขึ้นภายใต้แนวคิด การแพทย์ก้าวหน้าด้วยกัญชาทางการแพทย์ เศรษฐกิจไทยสู่เศรษฐกิจโลกด้วยกัญชงพืชเศรษฐกิจแห่งอนาคต มีกิจกรรมเสวนาจากวิทยากรที่ดีที่สุดของประเทศ ไม่ว่าจะเป็น เสวนาหัวข้อจากใต้ดินสู่บนดิน โดย อาจารย์เดชา ศิริภัทร จากมูลนิธิข้าวขวัญ ประโยชน์เเละการใช้สารสกัดกัญชาทางการเเพทย์ โดย ศ.นพ.ธีระวัฒน์ เหมะจุฑา ที่ปรึกษารัฐมนตรีว่าการกระทรวงสาธารณสุข กฎหมายยาเสพติดกับอนาคตประเทศไทย โดย ดร.ภก.อนันต์ชัย อัศวเมฆิน ผู้คร่ําหวอดในเรื่องกัญชา คณะที่ปรึกษารัฐมนตรีว่าการกระทรวงสาธารสุข ประธานคณะกรรมการขับเคลื่อนนโยบายกัญชาเสรีทางการเเพทย์ ฯลฯ พร้อมรับบริการตรวจรักษาฟรีที่คลินิกกัญชาทางการแพทย์แบบบูรณาการ ทั้งยังมีการแสดงนวัตกรรมกัญชงสร้างมูลค่าด้วยภูมิปัญญาไทย มีผลิตภัณฑ์กัญชากัญชงจากวิสาหกิจชุมชนทั่วประเทศ พร้อมมีกิจกรรมเวิร์กชอปกัญชาฟรีทุกวัน
น.ส.ไตรศุลี กล่าวว่า สําหรับนโยบายกัญชาเสรีเพื่อการแพทย์ของรัฐบาลนั้น ได้มีความก้าวหน้าเป็นอย่างมาก โดยมีการประกาศปลดล็อกยาเสพติดให้โทษในประเภท 5 ในส่วนของกัญชาและกัญชงให้สามารถนําไปใช้ประโยชน์ได้โดยไม่จัดเป็นยาเสพติดแล้ว ยกเว้นช่อดอกและเมล็ดกัญชา มีผลบังคับใช้ตั้งแต่วันที่ 15 ธ.ค.2563 ทั้งนี้ ประชาชนทุกครัวเรือนมีสิทธิปลูกกัญชาได้ เพียงแต่ต้องปฏิบัติตามกฎหมายและระเบียบของหน่วยงานที่เกี่ยวข้อง ซึ่งทั้งการปลูก สกัด และผลิต จะต้องขออนุญาตจาก สํานักงานคณะกรรมการอาหารและยา (อย.)
น.ส.ไตรศุลี กล่าวว่า ปัจจุบันประชาชนให้ความสนใจเกี่ยวกับการสร้างมูลค่าเพิ่มจากกัญชาและกัญชงจํานวนมาก ทั้งนี้ กัญชาและกัญชงยังกลายเป็นกระแสความสนใจในการนําไปต่อยอดธุรกิจของคนรุ่นใหม่ ดังนั้น กระทรวงสาธารณสุข จึงได้จัดกิจกรรมเสริมองค์ความรู้ให้กับประชาชนที่สนใจอย่างต่อเนื่อง โดยเชื่อว่ากัญชาและกัญชง จะเป็นพืชเศรษฐกิจที่สามารถขับเคลื่อนเศรษฐกิจไทยได้เป็นอย่างดีในอนาคต
รัฐบาลไทย-ข่าวทำเนียบรัฐบาล-“ประภัตร” เดินหน้าส่งเสริมอาชีพเกษตรกรสุพรรณฯ เลี้ยงจิ้งหรีด พร้อมรับซื้อคืน กก.ละ 80 บาท ป้อนโรงงานจิ้งหรีดผง เตรียมส่งออกตลาดต่างประเทศ
วันจันทร์ที่ 8 มีนาคม 2564
“ประภัตร” เดินหน้าส่งเสริมอาชีพเกษตรกรสุพรรณฯ เลี้ยงจิ้งหรีด พร้อมรับซื้อคืน กก.ละ 80 บาท ป้อนโรงงานจิ้งหรีดผง เตรียมส่งออกตลาดต่างประเทศ
“ประภัตร” เดินหน้าส่งเสริมอาชีพเกษตรกรสุพรรณฯ เลี้ยงจิ้งหรีด พร้อมรับซื้อคืน กก.ละ 80 บาท ป้อนโรงงานจิ้งหรีดผง เตรียมส่งออกตลาดต่างประเทศ
เมื่อวันที่ 7 มี.ค. นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานเปิดการอบรมส่งเสริมการเลี้ยงจิ้งหรีด ครั้งที่ 1 ภายใต้โครงการส่งเสริมอาชีพ เพิ่มรายได้ให้เกษตรกร แก้วิกฤตโควิด-19 ซึ่ง สํานักงานมาตรฐานสินค้าเกษตรและอาหารแห่งชาติ (มกอช.) ร่วมกับกรมปศุสัตว์ จัดขึ้น โดยมีนายพิศาล พงศาพิชณ์ เลขาธิการ มกอช. นายอาชว์ ชัยชาญ อธิบดีกรมการข้าว นายพิทักษ์ ชายสม ผู้อํานวยการกลุ่มมาตรฐานสุขอนามัยสัตว์ และนายชนวัฒน์ สิทธิธูรณ์ ผู้อํานวยการกลุ่มนโยบายระหว่างประเทศ กองนโยบายมาตรฐานสินค้าเกษตรและอาหาร นายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ รวมทั้ง ปศุสัตว์จังหวัด หัวหน้าส่วนราชการในสังกัดกระทรวงเกษตรและสหกรณ์ และหน่วยงานที่เกี่ยวข้องในพื้นที่ ร่วมต้อนรับ
นายประภัตร โพธสุธน กล่าวว่า รัฐบาลได้ตระหนักและมีความเป็นห่วงเกษตรกร และประชาชนที่ได้รับผลกระทบจากสภาวะเศรษฐกิจตกต่ํา และผลกระทบจากภัยพิบัติ ทั้งอุทกภัยและภัยแล้งตลอดจนผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) จึงมีนโยบายเร่งด่วนเพื่อให้ความช่วยเหลือเกษตรกรและประชาชน ให้สามารถประกอบอาชีพและสร้างรายได้ ซึ่งวันนี้อาชีพหนึ่งที่น่าส่งเสริมมากที่สุด คือ การเลี้ยงจิ้งหรีด เนื่องจากเป็นสัตว์ที่เลี้ยงง่าย โตเร็ว และมีคุณประโยชน์ทางด้านโปรตีน ใช้ต้นทุนเพียง 4,500-5,000 บาท และปัจจุบันนจิ้งหรีดเป็นที่ต้องการของตลาดโลก ได้แก่ สหรัฐฯ เม็กซิโก นิวซีแลนด์ และประเทศในยุโรป
ดังนั้น จึงได้มีการจัดอบรมเกษตรกรผู้สนใจเลี้ยงจิ้งหรีด เป็นอาชีพเสริม ในพื้นที่ 4 อําเภอ ของจังหวัดสุพรรณบุรี ได้แก่ อําเภอวังน้ําทรัพย์ อําเภอวังยาง อําเภอดอนเจดีย์ และอําเภอสามชุก จํานวน 300 คน พร้อมสนับสนุนอุปกรณ์ในการเลี้ยงฟรี อาทิ ลังเลี้ยงจิ้งหรีด ไข่จิ้งหรีด รวมทั้งเปิดรับซื้อจิ้งหรีดคืนจากเกษตรกรกิโลกรัมละ 80 บาท นอกจากนี้ มีการสร้างโรงงานแปรรูปจิ้งหรีดผง เพื่อส่งออกจําหน่ายให้กับตลาดต่างประเทศ ซึ่งถือเป็นปัจจัยสําคัญที่ทําให้เกษตรกรเชื่อมั่นว่าเลี้ยงแล้วมีตลาดรองรับที่แน่นอน
ด้านนายพิศาล พงศาพิชณ์ เลขาธิการ มกอช. กล่าวว่า การส่งออกจิ้งหรีดไปยังประเทศต่างๆ ฟาร์มจิ้งหรีดจะต้องได้การรับรองมาตรฐาน ซึ่งที่ผ่านมากระทรวงเกษตรและสหกรณ์ โดย มกอช. ได้ประกาศมาตรฐานสินค้าเกษตร เรื่อง การปฏิบัติทางการเกษตรที่ดีสําหรับฟาร์มจิ้งหรีด (มกษ.8202-2560) เป็นมาตรฐานทั่วไป เพื่อสร้างความเชื่อมั่นของผู้บริโภคต่อความปลอดภัยของผลิตผลจากจิ้งหรีด โดยมีกรมปศุสัตว์เป็นหน่วยงานรับผิดชอบในการตรวจรับรอง ดังนั้น เกษตรกรที่เลี้ยงจิ้งหรีดจะต้องปฏิบัติตามเกณฑ์มาตรฐาน และสามารถยื่นขอการรับรองมาตรฐานฟาร์มจิ้งหรีด GAP ได้ที่สํานักงานปศุสัตว์จังหวัด เมื่อผ่านการรับรองมาตรฐานแล้วก็สามารถส่งจิ้งหรีดไปยังโรงงานแปรรูป ทําให้กระบวนการส่งออกง่ายขึ้น เพราะดําเนินการตามเกณฑ์คู่ค้าต้องการ รวมทั้งเป็นการขยายตลาดจิ้งหรีดของไทยไปทั่วโลก
รัฐบาลไทย-ข่าวทำเนียบรัฐบาล-แถลงข่าวเรื่อง สินค้าไทย FTl-Made in Thailand สู่การจัดซื้อจัดจ้างภาครัฐ
วันพุธที่ 17 มีนาคม 2564
แถลงข่าวเรื่อง สินค้าไทย FTl-Made in Thailand สู่การจัดซื้อจัดจ้างภาครัฐ
รมว.สุริยะ ร่วมแถลงข่าวเรื่อง สินค้าไทย FTl-Made in Thailand สู่การจัดซื้อจัดจ้างภาครัฐ
วันนี้( 17 มีนาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ร่วมแถลงข่าวเรื่อง “สินค้าไทย FTl -Made in Thailand สู่การจัดซื้อจัดจ้างภาครัฐ” เพื่อส่งเสริมให้หน่วยงานภาครัฐจัดซื้อจัดจ้างพัสดุที่ผลิตขึ้นภายในประเทศโดยในส่วนของกระทรวงอุตสาหกรรมกล่าวถึงในประเด็น การสนับสนุนผู้ประกอบการ SME เพื่อยกระดับมาตรฐานสินค้า Made in Thailand สู่การจัดซื้อจัดจ้างของภาครัฐ โดยมี นายอาคม เติมพิทยาไพสิฐ รัฐมนตรีว่าการกระทรวงการคลัง นายสุพันธุ์ มงคลสุธี ประธานสภาอุตสาหกรรมแห่งประเทศไทย และนางพิมพ์ใจ ลี้อิสสระนุกุล ประธานสายงานมาตรฐานอุตสาหกรรม สภาอุตสาหกรรมแห่งประเทศไทย ร่วมแถลงข่าว และมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม ร่วมเป็นเกียรติ ณ ห้องประชุม Passion(802) ชั้น 8 อาคารปฏิบัติการเทคโนโลยีเชิงสร้างสรรค มหาวิทยาลัยเทคโนโลยีราชมงคลกรุงเทพ
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ เตรียมการจัดทำแผนป้องกันและบรรเทาสาธารณภัยด้านเกษตร ในช่วงฤดูฝน ปี 2564
วันอังคารที่ 16 มีนาคม 2564
กระทรวงเกษตรและสหกรณ์ เตรียมการจัดทําแผนป้องกันและบรรเทาสาธารณภัยด้านเกษตร ในช่วงฤดูฝน ปี 2564
กระทรวงเกษตรและสหกรณ์ เตรียมการจัดทําแผนป้องกันและบรรเทาสาธารณภัยด้านเกษตร ในช่วงฤดูฝน ปี 2564 เน้นย้ําการป้องกัน เตรียมพร้อมเผชิญเหตุ และดูแลฟื้นฟูหลังเกิดภัย
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังการประชุมศูนย์ติดตามและแก้ไขปัญหาภัยพิบัติด้านเกษตร ครั้งที่ 1 / 2564 ณ ห้องประชุมกระทรวงเกษตรและสหกรณ์ ว่า จากการคาดการณ์สถานการณ์ในช่วงฤดูฝน ปี 2564 คาดว่าฝนจะเริ่มตกเร็วขึ้นกว่าปกติ ในช่วงกลางเดือนเมษายน - พฤษภาคม ก่อนจะเว้นช่วงในช่วงเดือนมิถุนายน ดังนั้นเพื่อเป็นการเตรียมความพร้อมในการป้องกันและลดผลกระทบจากสถานการณ์ภัยพิบัติในช่วงฤดูฝนจะเกิดขึ้นต่อภาคการเกษตร กระทรวงเกษตรฯ จึงได้เตรียมการจัดทําแผนป้องกันและบรรเทาสาธารณภัยด้านเกษตร ในช่วงฤดูฝน ปี 2564 โดยได้ขอความร่วมมือให้กรมชลประทาน จัดทําแผนการจัดสรรน้ําในช่วงฤดูฝน และร่วมกับกรมพัฒนาที่ดินจัดทําแผนคาดการณ์พื้นที่เสี่ยงอุทกภัย นอกจากนี้ ยังมอบหมายกรมการข้าว กรมชลประทาน และกรมส่งเสริมการเกษตร ร่วมกันวางแผนการเพาะปลูกพืชฤดูฝน ปีการผลิต 2564 ตลอดจนให้ทุกหน่วยงานในสังกัดกระทรวงเกษตรและสหกรณ์ร่วมกันร่างแผนป้องกันและเผชิญเหตุอุทกภัยด้านการเกษตร ในเรื่องของการป้องกันและลดผลกระทบ การเตรียมความพร้อมเผชิญเหตุ ตลอดจนการฟื้นฟูและดูแลหลังเกิดภัย โดยการเตรียมการจัดทําแผนดังกล่าว สําหรับใช้เป็นกรอบแนวทางการดําเนินงานของหน่วยงานราชการ ในการป้องกันและแก้ไขปัญหาภัยพิบัติด้านเกษตร และเตรียมการให้ความช่วยเหลือ เพื่อบรรเทาความเดือดร้อนของเกษตรกรที่อาจได้รับผลกระทบจากสถานการณ์ภัยในช่วงฤดูฝน ปี 2564 ให้เป็นไปอย่างรวดเร็วและมีประสิทธิภาพ
สําหรับแผนการบริหารจัดการน้ําฤดูแล้ง ปี 2563/64 เริ่มตั้งแต่วันที่ 1 พฤศจิกายน 2563 สิ้นสุดวันที่ 30 เมษายน 2564 สถานการณ์น้ําและการบริหารจัดการน้ําของประเทศในปัจจุบัน (ข้อมูล ณ วันที่ 15 มี.ค. 64) มีน้ําใช้การ 16,065 ล้านลูกบาศก์เมตร แบ่งเป็น ภาคเหนือมีปริมาณน้ําใช้การ 3,459 ล้านลูกบาศก์เมตร ภาคตะวันออกเฉียงเหนือ มีปริมาณน้ําใช้การ 3,700 ล้านลูกบาศก์เมตร ภาคตะวันตกมีปริมาณน้ําใช้การ 3,119 ล้านลูกบาศก์เมตร ภาคกลางมีปริมาณน้ําใช้การ 625 ล้านลูกบาศก์เมตร ภาคตะวันออกมีปริมาณน้ําใช้การ 1,037 ล้านลูกบาศก์เมตร และภาคใต้มีปริมาณน้ําใช้การ 4,125 ล้านลูกบาศก์เมตร โดยในภาพรวมถือว่าการบริหารจัดการเป็นไปตามแผนบริหารจัดการน้ํา
ในส่วนของสถานการณ์การเพาะปลูกข้าวรอบที่ 2 (นาปรัง) ปี 2563/64 มีพื้นที่ปลูกเกินกว่าแผนการเพาะปลูก รวม 57 จังหวัด พื้นที่ปลูกข้าวเกินกว่าแผน รวม 5.04 ล้านไร่ แบ่งเป็น ในเขตชลประทาน 50 จังหวัด ปลูกข้าวเกินกว่าแผน 3.75 ล้านไร่ นอกเขตชลประทาน 32 จังหวัด พื้นที่ปลูกข้าวเกินกว่าแผน 1.25 ล้านไร่ (ข้อมูล ณ วันที่ 10 มีนาคม 2564)
นอกจากนี้ ที่ประชุมยังได้รับฟังสถานการณ์ และแนวทางบริหารจัดการศัตรูพืช ซึ่งสถานการณ์ปัจจุบันมีแนวโน้มในการระบาดลดลง แต่อย่างไรก็ตาม กระทรวงเกษตรฯ ได้มอบหมายหน่วยงานที่เกี่ยวข้อง เฝ้าติดตามสถานการณ์อย่างใกล้ชิด เพื่อป้องกันและเตรียมการหากเกิดสถานการณ์ได้อย่างทันท่วงที
รัฐบาลไทย-ข่าวทำเนียบรัฐบาล-ชวน SMEs ขึ้นบัญชี เพิ่มโอกาสได้งานจัดซื้อจัดจ้างภาครัฐ
วันพุธที่ 3 มีนาคม 2564
ชวน SMEs ขึ้นบัญชี เพิ่มโอกาสได้งานจัดซื้อจัดจ้างภาครัฐ
...
โอกาสทองมาแล้ว สําหรับผู้ประกอบการ SMEs
ที่สนใจตลาดการจัดซื้อจัดจ้างภาครัฐ
ที่มีมูลค่ากว่า 1.3 ล้านล้านบาท/ปี
.
ล่าสุด รัฐบาลได้กําหนดให้หน่วยงานภาครัฐ
ต้องจัดซื้อจัดจ้างสินค้าและบริการของ SMEs
ที่ขึ้นบัญชีไว้กับ สนง.ส่งเสริมวิสาหกิจขนาดกลางและขนาดย่อม
ในวงเงินไม่น้อยกว่า 30% ของงบประมาณจัดซื้อจัดจ้าง
.
และหาก SMEs ร่วมจัดซื้อจัดจ้างด้วยวิธี e-Bidding
จะได้แต้มต่อถึง 10% ในการแข่งราคา
เพื่อให้สามารถแข่งขันกับรายใหญ่ได้
.
จึงขอเชิญชวนผู้ประกอบการ SMEs ทั่วประเทศ
ทั้งนิติบุคคล บุคคลธรรมดา หรือวิสาหกิจชุมชน
ขึ้นบัญชีผ่านเว็บไซต์www.thaismegp.com
สร้างโอกาสในการคว้างานจัดซื้อจัดจ้างภาครัฐ
.
สอบถามเพิ่มเติมได้ที่ LINE : @smeconnext
หรือโทร. 02-298-3188, 02-298-3021 ถึง 2
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 12 - 18 มีนาคม 2564
วันศุกร์ที่ 19 มีนาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 12 - 18 มีนาคม 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 12 - 18 มีนาคม 2564 พบการกระทําผิด จํานวน 691 คดี คิดเป็นเงินค่าปรับ 11.51 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 12 - 18 มีนาคม 2564) พบว่ามีการกระทําผิด จํานวน 691 คดี คิดเป็นเงินค่าปรับ 11.51 ล้านบาท โดยแยกเป็น สุรา จํานวน 405 คดี ค่าปรับ 3.16 ล้านบาท ยาสูบ จํานวน 109 คดี ค่าปรับ 4.39 ล้านบาท ไพ่ จํานวน 12 คดี ค่าปรับ 0.11 ล้านบาท น้ํามันและผลิตภัณฑ์น้ํามัน จํานวน 33 คดี ค่าปรับ 1.83 ล้านบาท น้ําหอม จํานวน 8 คดี ค่าปรับ 0.17 ล้านบาท รถจักรยานยนต์ จํานวน 31 คดี ค่าปรับ 0.82 ล้านบาท และสินค้าอื่น ๆ จํานวน 12 คดี ค่าปรับ 1.03 ล้านบาท โดยมีของกลางแยกเป็นน้ําสุรา จํานวน 11,704.835 ลิตร ยาสูบ จํานวน 8,598 ซอง ไพ่ จํานวน 502 สํารับ น้ํามันและผลิตภัณฑ์น้ํามัน จํานวน 42,763.000 ลิตร น้ําหอม จํานวน 1,558 ขวด รถจักรยานยนต์ จํานวน 58 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 18 มีนาคม 2564 พบว่ามีการกระทําผิด จํานวน 14,097 คดี คิดเป็นเงินค่าปรับ 256.55 ล้านบาท โดยแยกเป็น สุรา จํานวน 7,928 คดี ค่าปรับ 70.76 ล้านบาท ยาสูบ จํานวน 4,192 คดี ค่าปรับ 92.23 ล้านบาท ไพ่ จํานวน 318 คดี ค่าปรับ 4.23 ล้านบาท น้ํามันและผลิตภัณฑ์น้ํามัน จํานวน 614 คดี ค่าปรับ 41.85 ล้านบาท น้ําหอม จํานวน 62 คดี ค่าปรับ 2.56 ล้านบาท รถจักรยานยนต์ จํานวน 689 คดี ค่าปรับ จํานวน 19.27 ล้านบาท และสินค้าอื่น ๆ จํานวน 294 คดี ค่าปรับ 25.65 ล้านบาท โดยมีของกลางแยกเป็นน้ําสุรา จํานวน 287,185.344 ลิตร ยาสูบ จํานวน 291,867 ซอง ไพ่ จํานวน 23,219 สํารับ น้ํามันและผลิตภัณฑ์น้ํามัน จํานวน 1,236,337.000 ลิตร น้ําหอม จํานวน 99,435 ขวด รถจักรยานยนต์ จํานวน 1,258 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ปลัดวธ. เป็นประธานเปิดการประชุมชี้แจงแนวทางการพิจารณากลั่นกรองโครงการที่ขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจำปี ๒๕๖๔
วันพุธที่ 17 มีนาคม 2564
ปลัดวธ. เป็นประธานเปิดการประชุมชี้แจงแนวทางการพิจารณากลั่นกรองโครงการที่ขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔
ปลัดวธ.เป็นประธานเปิดการประชุมชี้แจงแนวทางการพิจารณากลั่นกรองโครงการที่ขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔
วันที่ ๑๖ มีนาคม ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดการประชุมชี้แจงแนวทางการพิจารณากลั่นกรองโครงการที่ขอรับการสนับสนุนทุนจากกองทุนพัฒนาสื่อปลอดภัยและสร้างสรรค์ ประจําปี ๒๕๖๔ โดยมี นายสมชาย เจริญอํานวยสุข ประธานคณะอนุกรรมการกลั่นกรองและพัฒนาโครงการ คณะที่ปรึกษากระทรวงวัฒนธรรม ผู้บริหาร นายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ คณะอนุกรรมการกองทุนฯ และเจ้าหน้าที่ที่เกี่ยวข้องเข้าร่วม ณ โรงแรมแกรนด์ เมอร์เคียว ฟอร์จูน กรุงเทพฯ
รัฐบาลไทย-ข่าวทำเนียบรัฐบาล-ปลัดวธ.ลงพื้นที่ชุมชนคุณธรรมน้อมนำหลักปรัชญาของเศรษฐกิจพอเพียงขับเคลื่อนด้วยพลังบวร บ้านโนนกอก ตำบลหนองนาคำ อำเภอเมืองอุดรธานี  จังหวัดอุดรธานี
วันเสาร์ที่ 20 มีนาคม 2564
ปลัดวธ.ลงพื้นที่ชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวร บ้านโนนกอก ตําบลหนองนาคํา อําเภอเมืองอุดรธานี  จังหวัดอุดรธานี
ปลัดวธ.ลงพื้นที่ชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวร บ้านโนนกอก ตําบลหนองนาคํา อําเภอเมืองอุดรธานี  จังหวัดอุดรธานี
เมื่อวันที่ ๑๙ มีนาคม ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม พร้อมคณะผู้บริหารเดินทางลงพื้นที่ชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลังบวร บ้านโนนกอก ตําบลหนองนาคํา อําเภอเมืองอุดรธานี จังหวัดอุดรธานี โดยมีนายวันชัย จันทร์พร รองผู้ว่าราชการจังหวัดอุดรธานี หัวหน้าส่วนราชการ วัฒนธรรมจังหวัดอุดรธานี วัฒนธรรมจังหวัดหนองบัวลําภู วัฒนธรรมจังหวัดเลย วัฒนธรรมจังหวัดบึงกาฬ ผู้แทนวัฒนธรรมจังหวัดหนองคาย ประธานชุมชนคุณธรรมบ้านโนนกอก องค์กรปกครองส่วนท้องถิ่น ผู้แทนสถานศึกษา ศิลปินพื้นบ้าน และชาวชุมชนคุณธรรมฯ บ้านโนนกอก ให้การต้อนรับ
ในโอกาสนี้ ปลัดวธ. ได้เยี่ยมชมกิจกรรมชุมชนฯ ณ อาคารกลุ่มทอผ้าโบราณบ้านโนนกอก นิทรรศการผ้าโบราณบ้านโนนกอกและหมอนขิดอีสานโบราณ ลานสาธิตภูมิปัญญา จุดย้อมผ้า อาทิ การสาธิตย้อมเส้นไหม ฝ้าย
การมัดย้อมผ้าฝ้ายจากสีดอกบัวแดงและสายบัวแดง โดยที่นี่มีการย้อมผ้าที่เป็นเอกลักษณ์ คือ การย้อมสีผ้าด้วยกลีบดอกบัว ดอกบัวแดงย้อมได้ถึง ๓ สี กลายเป็นอัตลักษณ์ของชุมชนว่า มาที่โนนกอกต้องมาดูผ้าย้อมบัวแดง การสาธิตบีบข้าวปุ้นสด การสาธิตทําข้าวเขียบ (ข้าวโป่งโบราณ) จากนั้นเยี่ยมชมโรงทอผ้าโบราณโนน การสาธิตงานประดิษฐ์ ใบตอง ใบเตย ขันหมากเบ็ง การสาธิตผลิตภัณฑ์ทางวัฒนธรรม ของโรงเรียนบ้านหนองนาคํา ฯลฯ
รัฐบาลไทย-ข่าวทำเนียบรัฐบาล-กกจ. เตรียมตำแหน่งงานว่างกว่า 5 หมื่นอัตรา และงานพาร์ทไทม์กว่าพันอัตรา รับคนว่างงาน
วันศุกร์ที่ 5 มีนาคม 2564
กกจ. เตรียมตําแหน่งงานว่างกว่า 5 หมื่นอัตรา และงานพาร์ทไทม์กว่าพันอัตรา รับคนว่างงาน
อธิบดีกรมการจัดหางาน เตรียมตําแหน่งงานว่างแบบเต็มเวลาจํานวน 56,138 อัตรา และตําแหน่งงานว่าง Part time จํานวน 1,255 อัตรา
นายสุชาติ พรชัยวิเศษกุล อธิบดีกรมการจัดหางาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสําคัญและติดตามสถานการณ์การจ้างงานปัจจุบันมาโดยตลอด ทั้งมอบหมายกรมการจัดหางานทํางานเชิงรุก ติดตามตําแหน่งงานว่าง เพื่อรองรับปัญหาการว่างงาน ซึ่งขณะนี้กรมการจัดหางานได้รวบรวมตําแหน่งงานว่างทั้งงานประจําและงานพาร์ทไทม์ จากนายจ้าง/สถานประกอบการที่ยังมีความต้องการจ้างงาน แบ่งเป็นตําแหน่งงานว่างแบบเต็มเวลาจํานวน 56,138 อัตรา โดยตําแหน่งงานว่าง 10 อันดับแรกที่นายจ้าง/สถานประกอบการต้องการมากที่สุด ได้แก่ 1.แรงงานในด้านการผลิตต่าง ๆ , แรงงานทั่วไป 2.แรงงานด้านการประกอบอื่น ๆ 3.แรงงานด้านการผลิต 4.พนักงานจัดส่งสินค้าอื่นๆ 5.ตัวแทนนายหน้าขายบริการธุรกิจอื่นๆ 6. ตัวแทนขายผลิตภัณฑ์ 7.พนักงานบริการลูกค้า 8.พนักงานขายสินค้า (ประจําร้าน) , พนักงานขายของหน้าร้าน 9.พนักงานขาย และผู้นําเสนอสินค้าอื่น ๆ 10.เจ้าหน้าที่คลังสินค้าอื่นๆ และเป็นตําแหน่งงานว่าง Part time จํานวน 1,255 อัตรา โดยตําแหน่งงานว่าง Part time ทั่วประเทศ 5 อันดับแรก ได้แก่ 1.ผู้ขนส่งสินค้าอื่นๆ 2.ผู้ช่วยพ่อครัว 3.พนักงานจัดส่งสินค้าอื่นๆ 4.พนักงานบริการลูกค้า 5.พนักงานขายสินค้า (ประจําร้าน) , พนักงานขายของหน้าร้าน ซึ่งมีตําแหน่งงานว่างรองรับทุกระดับการศึกษา และอัตราค่าจ้างเป็นไปตามที่กฎหมายกําหนด
“ ล่าสุดได้สั่งการเจ้าหน้าที่สํานักงานจัดหางานกรุงเทพมหานครพื้นที่ 1-10 และสํานักงานจัดหางานทุกจังหวัด ลงพื้นที่พบปะนายจ้าง/สถานประกอบการที่ยังมีกําลังการจ้างงาน เพื่อขอข้อมูลตําแหน่งงานว่าง เตรียมพร้อมช่วยเหลือผู้ที่ว่างงานและประสงค์หางานทํา ซี่งในเดือนกุมภาพันธ์ 2564 ที่ผ่านมา มีผู้ประกันตนในระบบประกันสังคมที่ออกจากงานมายื่นขอรับสิทธิกรณีว่างงานออนไลน์ผ่านเว็บไซต์ empui.doe.go.th ของกรมการจัดหางาน จํานวน 114,101 คน รายงานตัวผ่านระบบ 487,143 คน ลดลงจากเดือนมกราคม ที่มีผู้ยื่นขอรับสิทธิกรณีว่างงาน 128,079 คน รายงานตัวผ่านระบบ 511,726 คน ” อธิบดีกรมการจัดหางาน กล่าว
ทั้งนี้ ผู้ว่างงานที่ประสงค์จะหางานทํา สามารถเลือกสมัครงานผ่านช่องทางการให้บริการจัดหางานรูปแบบออนไลน์ด้วยตนเองได้ที่เว็บไซต์ smartjob.doe.go.th หรือ ไทยมีงานทํา.com เพื่อหลีกเลี่ยงการเดินทางไปติดต่อที่สํานักงาน ลดการรวมตัวกันของคนจํานวนมาก และป้องกันการแพร่ระบาดของโรค COVID-19 แต่ในกรณีที่ไม่สามารถใช้บริการแบบออนไลน์ได้ สามารถติดต่อขอรับบริการ ณ ศูนย์บริการจัดหางานเพื่อคนไทย (Smart Job Center) สํานักงานจัดหางานกรุงเทพมหานครพื้นที่ 1-10 และสํานักงานจัดหางานจังหวัดทุกจังหวัด ทั้งนี้ ขอความร่วมมือให้สวมหน้ากากอนามัยตลอดระยะเวลาที่ใช้บริการ รวมทั้งปฏิบัติตามมาตรการที่เจ้าหน้าที่แนะนําอย่างเคร่งครัด หรือสอบถามรายละเอียดเพิ่มเติมได้ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-สำนักงานปลัดกระทรวงกลาโหม ร่วมกับ กองบัญชาการกองทัพไทย และเหล่าทัพ ลงนามบันทึกข้อตกลง การสั่งซื้อ-สั่งจ้าง ผลิตภัณฑ์อุตสาหกรรมป้องกันประเทศ ตอบสนองยุทธศาสตร์ชาติ
วันอังคารที่ 9 มีนาคม 2564
สํานักงานปลัดกระทรวงกลาโหม ร่วมกับ กองบัญชาการกองทัพไทย และเหล่าทัพ ลงนามบันทึกข้อตกลง การสั่งซื้อ-สั่งจ้าง ผลิตภัณฑ์อุตสาหกรรมป้องกันประเทศ ตอบสนองยุทธศาสตร์ชาติ
พลเอก ณัฐ อินทรเจริญ ปลัดกระทรวงกลาโหม พร้อมด้วย ผู้แทน ผู้บัญชาการเหล่าทัพ
ประกอบด้วย พลเรือเอก ช่อฉัตร กระเทศ รองผู้บัญชาการทหารสูงสุด พลเอกธรรมนูญ วิถี ผู้ช่วยผู้บัญชาการทหารบก พลเรือเอก สิทธิพร มาศเกษม รองผู้บัญชาการทหารเรือ พลอากาศเอก ปราโมทย์ ศิริธรรมกุล และ พลเอก สราวุธ รัชตะนาวิน ผู้อํานวยการศูนย์การอุตสาหกรรมป้องกันประเทศ ร่วมลงนามบันทึกข้อตกลง (MOU) การสั่งซื้อ-สั่งจ้างผลิตภัณฑ์อุตสาหกรรมป้องกันประเทศ โดยเป็นความร่วมมือระหว่าง สํานักงานปลัดกระทรวงกลาโหม ร่วมกับ กองบัญชาการกองทัพไทย กองทัพบก กองทัพเรือ และกองทัพอากาศ ณ สํานักงานปลัดกระทรวงกลาโหม พื้นที่ศรีสมาน ซึ่งการจัดทําบันทึกข้อตกลงดังกล่าว เป็นก้าวสําคัญในการผนึกกําลังร่วมกันของส่วนราชการในสังกัดกระทรวงกลาโหม เพื่อส่งเสริมและสนับสนุนผลิตภัณฑ์อุตสาหกรรมป้องกันประเทศ ที่สามารถผลิตขึ้นใช้ได้เอง สะท้อนการพึ่งพาตนเอง ลดการนําเข้ายุทโธปกรณ์ จากต่างประเทศ เป็นการวางรากฐานการพัฒนาอุตสาหกรรมป้องกันประเทศ ด้วยการวิจัยและพัฒนาอุตสาหกรรมป้องกันประเทศให้มีความก้าวหน้า รวมทั้งต่อยอดนวัตกรรมที่ทันสมัย อาทิ ปืนใหญ่ขนาด 155 มิลลิเมตรอัตตาจรล้อยาง ที่ได้รับการถ่ายทอดเทคโนโลยีจากประเทศผู้ผลิต ปัจจุบันส่งมอบให้กับกองทัพบกและกองทัพเรือนําไปทอสอบเพื่อใช้จริง ปืนใหญ่ขนาด 105 มิลลิเมตรอัตตาจรรอยาง ทําการผลิตขึ้นเองทั้งระบบกระบอก เครื่องยิงลูกระเบิดขนาด 120 มิลลิเมตรอัตราจรล้อยางได้วิจัยร่วมกับมิตรประเทศ ระบบดึงอัตโนมัติการผลิตกระสุนปืนใหญ่ ขนาด 105 และ 155 มิลลิเมตรแบบออโตเมชั่น โครงการวิจัย และพัฒนาปืนเล็กยาว ขนาด 5.56 มิลลิเมตร และปืนพกขนาด 11 มม. เพื่อเป็นปืนต้นแบบใช้ในกระทรวงกลาโหม โครงการวิจัยและพัฒนาสายการผลิตระบบกล้องวงจรปิดเชิงอุตสาหกรรม ด้านความมั่นคง รวมถึงการผลิตแบตเตอรี่เพื่อกักเก็บพลังงานในอนาคต สําหรับยานพาหนะทางยุทธวิธี นอกจากนั้นโรงงานเภสัชกรรมทหารได้กําหนดแผนก่อสร้างโรงงานผลิตยาแห่งใหม่เพื่อขยายความสามารถในการผลิตยาและเวชภัณฑ์ให้กับกองทัพและประชาชนตามนโยบายของรัฐบาล
สําหรับการลงนามครั้งนี้ มีกรอบความร่วมมือ 4 ปี ตั้งแต่ปี 2564 - 2567 ถือเป็นการตอบสนองยุทธศาสตร์ชาติ ที่กําหนดให้อุตสาหกรรมป้องกันประเทศ เป็นอุตสาหกรรมเป้าหมายลําดับที่ 11 หรือ S - Curve 11 ที่เป็นการเปิดแนวคิดใหม่ในการปฏิรูปอุตสาหกรรมป้องกันประเทศและห่วงโซ่การผลิต เสริมสร้างความพร้อมรบ และพัฒนาศักยภาพบุคลากรของกองทัพเพื่อให้เป็นหลักประกันความมั่นคง รวมทั้งเพิ่มขีดความสามารถในการแข่งขันเชิงพาณิชย์ในระดับสากลต่อไป
รัฐบาลไทย-ข่าวทำเนียบรัฐบาล-ปลัดกระทรวงมหาดไทยส่งมอบมวลสารศักดิ์สิทธิ์ทุกจังหวัดทั่วประเทศ ประกอบการจัดสร้างพระพุทธชินญาณวิสุทธิ พระพุทธรูปประจำสำนักงาน ก.พ.
วันศุกร์ที่ 5 มีนาคม 2564
ปลัดกระทรวงมหาดไทยส่งมอบมวลสารศักดิ์สิทธิ์ทุกจังหวัดทั่วประเทศ ประกอบการจัดสร้างพระพุทธชินญาณวิสุทธิ พระพุทธรูปประจําสํานักงาน ก.พ.
ปลัดกระทรวงมหาดไทยส่งมอบมวลสารศักดิ์สิทธิ์ทุกจังหวัดทั่วประเทศ ประกอบการจัดสร้างพระพุทธชินญาณวิสุทธิ พระพุทธรูปประจําสํานักงาน ก.พ.
เมื่่อวันที่ 4 มี.ค. 64 เวลา 14.00 น. ที่ห้องรับรองปลัดกระทรวงมหาดไทย อาคารศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานในพิธีมอบมวลสารศักดิ์สิทธิ์ประกอบการจัดสร้างพระพุทธชินญาณวิสุทธิ พระพุทธรูปประจําสํานักงานคณะกรรมการข้าราชการพลเรือน (สํานักงาน ก.พ.) โดยมี หม่อมหลวงพัชรภากร เทวกุล เลขาธิการ ก.พ. นายนิรัตน์ พงษ์สิทธิถาวร รองปลัดกระทรวงมหาดไทย นายธนาคม จงจิระ อธิบดีกรมการปกครอง นางสาวสุลักขณา ธรรมานุสติ รองเลขาธิการ ก.พ. นางชุติมา หาญเผชิญ รองเลขาธิการ ก.พ. นางสุทธิลักษณ์ เอื้อจิตถาวร ที่ปรึกษาระบบราชการ ร้อยตํารวจโทหญิง สุทธิมา พิพัฒน์พิบูลย์ ที่ปรึกษาระบบราชการ และผู้บริหารสํานักงาน ก.พ. ร่วมรับมอบ
หม่อมหลวงพัชรภากร เทวกุล เปิดเผยว่า สํานักงาน ก.พ. จะดําเนินการสร้างพระพุทธรูปประจําสํานักงาน ก.พ.เพื่อเป็นการน้อมรําลึกในพระมหากรุณาธิคุณ พระบาทสมเด็จพระปกเกล้าเจ้าอยู่หัว ที่ได้ทรงพระกรุณาโปรดเกล้าฯ ประกาศใช้พระราชบัญญัติระเบียบข้าราชการพลเรือน พุทธศักราช 2471 และเพื่อเป็นศูนย์รวมจิตใจแก่ข้าราชการและเจ้าหน้าที่สํานักงาน ก.พ. ทุกคน ให้ยึดมั่นในคุณธรรมจริยธรรมอันดีงาม โดยได้รับเมตตาจาก สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดประทานนามพระพุทธรูปว่า “พระพุทธชินญาณวิสุทธิ” แปลว่า พระพุทธเจ้าผู้ทรงชนะมารและมีพระญาณอันหมดจด โดยได้ขอความอนุเคราะห์กระทรวงมหาดไทยสนับสนุนมวลสารศักดิ์สิทธิ์จากพระเกจิอาจารย์ที่ประชาชนเคารพนับถือจากทุกจังหวัดทั่วประเทศมาประกอบการจัดสร้างพระพุทธรูป
นายฉัตรชัย พรหมเลิศ กล่าวว่า กระทรวงมหาดไทยมีความยินดีที่ได้เป็นส่วนหนึ่งในการจัดสร้างพระพุทธรูปประจําสํานักงาน ก.พ. โดยได้ประสานไปยังผู้ว่าราชการจังหวัดทุกจังหวัดพิจารณาจัดหามวลสารศักดิ์สิทธิ์ที่สุดของจังหวัดจังหวัดละ 1 มวลสาร เช่น แผ่นทองคําเปลว แผ่นเงิน แผ่นนาคที่ลงอักขระโดยพระเกจิอาจารย์ซึ่งเป็นที่เคารพนับถือของพุทธศาสนิกชน ชนวนพระเก่าชนวนโลหะจากการสร้างวัตถุมงคล ผงพระ ผงธูปจากสถานที่ศักดิ์สิทธิ์ ใบโพธิ์และเกสรดอกไม้ อิฐและดินจากศาลหลักเมือง เป็นต้น